Yemelyanenko Nurmagomedovning xatti-harakatlari haqida gapirdi

Aralash yo‘nalish (MMA) bo‘yicha rossiyalik jangchi Fyodor Yemelyanenko Mutlaq jangchilar chempionati (UFC) yengil vazn toifasidagi chempioni Habib Nurmagomedovning irlandiyalik Konor Makgregor bilan bahsdan keyingi xatti-harakati haqida o‘z fikrini bildirdi.
«Ehtimol, bu jang oldidan sodir bo‘lgan hamma narsaga his-tuyg‘ular javobiga aylandi. Biroq, mening fikrimcha, professional professional bo‘lib qolishi va hissiyotlarga berilmasligi kerak», - deya Yemelyanenkoning so‘zlarini keltiradi Sport24.
6 oktabr kuni Las-Vegasda bo‘lib o‘tgan UFC 229 musobaqasida Nurmagomedov to‘rtinchi raundda Makgregorni bo‘g‘ish uslubida mag‘lubiyatga uchratdi va yengil vazn toifasidagi chempionlik kamarini himoya qildi. Bahsdan so‘ng rossiyalik tomoshabinlar o‘tirgan zalga yugurib chiqdi hamda irlandiyalikning murabbiyi bilan mojaro keltirib chiqardi. Habibning sekundanti Zubayra Tuxugov va jangchining qarindoshi Abubakr Nurmagomedov Makgregor bilan oktagonda mushtlashuv uyushtirdi. 
Eslatib o‘tamiz, avvalroq Nurmagomedov Makgregor bilan jangda nimalarni his qilgani haqida gapirgandi.